Kamu bisa jelasin ke aku soal Koréa Kidul dalam bahasa sunda?

Keur informasi leuwih detil ngeunaan sajarah Koréa, tempo Koréa.

Koréa Kidul, resmina dipikawanoh minangka Républik Koréa, nyaéta nagara di Asia Wétan nu aya dina satengah bagian kidul tina Semenanjung Koréa. Ka kalérna diwatesan ku Koréa Kalér (Democratic Péople's Republic of Koréa), nu saméméhna jadi hiji nagara Koréa kénéh nepi ka taun 1945. Ka kulonna, meuntasan Laut Konéng, ngampar Cina, sarta ka wétan kidulna, meuntasan Selat Koréa, ngampar nagara Jepang. Ampir satengahna pangeusi Koréa hirup di- atawa deukeuteun ibukota sarta kota panglegana, nyaéta Seoul, wewengkon métropolitan kadua panglegana di dunya.

Ti saprak ngadegna dina taun 1948, nagara ieu geus bajoang salila 35 taun sanggeus aya pagawéan Jepang, Perang Koréa, sarta puluhan taun dina pangaturan militér, pinanggih jeung lima parobahan konstitusi nu utama. Démonstrasi pro démokrasi dina taun 1980 mawa kana pamilu bébas dina taun 1987. Koréa Kidul kiwari ngagem démokrasi multi-partai.

Ékonomi Koréa Kidul tumuwuh kacida gancangna ti taun 1950 nepikeun ka ayeuna téh mangrupa hiji nagara nu ékonomina ka-10 panggedéna (numutkeun nilai nominal) sadunya. Koréa Kidul ogé salah sahiji nagara di dunya ieu nu pangmajuna sacara téhnologi sarta kahubungkeun sacara digital. Koréa Kidul mangrupa nagara unggal jalmana (id: per kapita) mibanda konéksi internét pita lega (broadband) kadua pangluhurna sadunya, sarta mangrupa pamingpin global dina widang cocooan komputer, display digital, wangunan kapal jeung telepon mobil.

Industri hiburan Koréa Kidul tumuwuh subur ti taun 1990, mroduksi kasuksésan Asia-wide dina musik, televisi, jeung pilem dina fénomena nu disebut Hallyu, atawa "galura Koréa". Tapi sanajan kitu, nagara ieu masih pengkuh nyekel adat jeung tradisi baheula, saperti kadaharan jeung muja karuhun nu unik.